A bhean lán do stuaim
A bhean lán do stuaim,
cuinnibh uaim do lámh;
ní fear gníomha sinn,
cé taoi tinn dár ngrádh.
Féach ar liath dom fholt,
féach mo chorp gan lúth,
féach ar thraoch dom fhuil,-créad re bhfuil do thnúth?
Ná saoil mé go saobh,
arís ná claon do cheann;
bíodh ar ngrádh gan ghníomh
go bráth, a shíodh sheang.
Druid do bhéal óm bhéal,-doiligh an sgéal do chor;
ná bíom cneas re cneas,
tig ón dteas an tol.
Do chúl craobhach cas,
do rosg glas mar dhrúcht,
do chíoch chruinngheal bhláith,
thairngeas mian gach súl.
Gach gníomh acht gníomh cuirp,
is luighe id chuilt shuain,
do-dhéanainn tred ghrádh,
a bhean lán do stuaim.
A fhinnebhean tséimh shéaghanta shárchaoin tsuairc
Na muirearfholt réig raonfholtach fá a ndíol gcuach,
Is iongna an ghné thaomanach fhásaíos uait;
Cé duilig an sgéal, tréig me agus tág dhíom suas.
Do-bhirim-se fém bhréithir, dá mbáití an slua
San tuile do léig Vénus 'na táclaí anuas,
A bhurraiceach bhé mhéarlag na mbánchíoch gcruaig,
Is tusa mar aon chéidbhean do fágfaí im chuan.